位於佐敦既燒肉放題店響  一向深受吃貨歡迎 今次就去了解下點解長期爆滿  一去到先黎個刺身同龍蝦先 刺身新鮮度高 同平時食放題既唔同 海膽好香好滑 油甘魚都好好味  贈送既龍蝦勁大隻 有好多膏 成本都唔低㗎 咬落好鮮甜  黎到重點既烤肉 有澳洲和牛 全部都係任點㗎 肉眼，西冷，牛胸腹都有 靚既部位都可以任食真係好扺 特別推介佢地既肉眼 烤到medium rare就最正  除此之外 雞翼肉質好好又大隻 烤菠蘿都好吸引㗎 仲有牛舌都唔錯  熟食方面 推介炸蝦天婦羅，芝士年糕，燒雞串，同炸餃子  食完主食記得一定要去甜品櫃 因為Movenpick 同Dreyer's 雪糕任食㗎 見到已經超級興奮 而且佢哋都有唔同口味 絕對係回本之選  我就搵到我最鍾意嘅放題店啦 唔知你哋搵到未呢？